AMANAH ขาขึ้นรอบใหม่! พุ่งกระฉูด 8% เก็งฯงบ Q4/62 โตเด่นต่อเนื่อง-แนะซื้อเป้า 3.60 บ.
AMANAH ขาขึ้นรอบใหม่! พุ่งกระฉูด 8% เก็งฯงบ Q4/62 โตเด่นต่อเนื่อง-แนะซื้อเป้า 3.60 บ.
AMANAH ขาขึ้นรอบใหม่! พุ่งกระฉูด 8% เก็งฯงบ Q4/62 โตเด่นต่อเนื่อง-แนะซื้อเป้า 3.60 บ.
13 ม.ค. 2563

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 14.52 น. อยู่ที่ระดับ 3.32 บาท บวก 0.24 บาท หรือ 7.79% ด้วยมูลค่าซื้อขาย 86.98 ล้านบาท ราคาหุ้นปรับตัวขึ้นแรงรอบใหม่คาดเก็งกำไรผลประกอบการไตรมาส 4/62 โตต่อเนื่อง

บล.เคทีบี (ประเทศไทย) ระบุในบทวิเคราะห์ว่า คงประมาณการกำไรสุทธิปี 2562 และ 2563 ขยายตัว +45%/+22% คาดกำไร ไตรไตรมาส4/63 จะเติบโตได้อีก กำไรสุทธิ 9 เดือนแรกปี 2562 คิดเป็น 74% ของกำไรสุทธิปี 2562 จึงคงประมาณการกำไรสุทธิปี 2562/2563 ที่ 238 และ 290 ล้านบาท (+45%, +22% ตามลำดับ) จากนโยบายการปล่อยและบริหารสินเชื่อแบบ Aggressive ส่งผลให้สินเชื่อที่ขยายตัว+15%/+20%, NPLs ปรับตัวลดลงเป็น 6.3%/6.5% และ Credit cost ปรับลดลงอยู่ที่ 250-265 bps
ทั้งนี้คาดว่าบริษัทจะยังคงมีความสามารถในการติดตามหนี้ที่แข็งแกร่ง, คงนโยบายที่จะยึดรถแทนการประนีประนอมหนี้ทำให้บริษัทมีขาดทุนจากการขายรถยึดที่ลดลง ด้านผลการดำเนินงาน ไตรมาส 4/62 คาดจะยังดีต่อเนื่องเทียบช่วงเดียวกันของปีก่อน และ ไตรมาสก่อนหน้าทำให้มี upside ต่อประมาณการกำไรสุทธิปี2562 ขั้นต่ำ +3%
ราคาเป้าหมายที่ 3.60 บาท อิง 2020E PBV 2.2x (+2.5SD above 3-yr average PBV) โดยเชื่อว่าสินเชื่อเดิมที่คอยกดดันผลการดำเนินงานในช่วง 2-3 ปีที่ผ่านมาจะทยอยครบกำหนดในปี 2563 ส่งผลให้ Loan yield เพิ่มขึ้น, NPLs ลดลง, และข้อมูลย้อนหลัง 5 ปีที่นำมาใช้ในการคำนวณสำรองฯตามวิธี Collective approach ดีขึ้นในระยะยาวจาก PD และ LGD ที่ปรับตัวลดลง ทั้งนี้ คาดว่าผลการดำเนินงานของบริษัทจะขยายตัวต่อเนื่องคิดเป็น CAGR 2018-20E ที่ 28.8% ทั้งนี้ AMANAH ยังมี key catalyst ที่สำคัญคือ ความเสี่ยงในการปล่อยสินเชื่อที่ต่ำจากการปล่อยสินเชื่อที่ได้รับการโอนกรรมสิทธิ์, ขาดทุนรถยึดที่น้อย และระดับ D/E ratio ที่ต่ำ